Зеразакъ (механизм)
Зе́разакъ йа Домкрат (схьадаьлла нидерл. dommekracht) – шена тӀиера йа тӀетесна кира хьалаойу стационаран, дӀасаяхьаран йа дӀасалеларан механизм. Зеразакъаш хуьлу рейкан, винтан, гидравликан, зайлан, пневматикан. Оцу механизман уггаре яьржина верси — цхьаъ йа масех чкъург хийца Ӏалашо йолуш, автомобиль хьалаойу дӀасаяхьаран йа дӀасалеларан зеразакъ. Дукха хьолахь жима автомобилаца хуьлу жима винтан зеразакъ, болх бойту адаман куьйган ницкъаца. Гидравликан автомобилан зеразакъ, трансмиссин бӀогӀам а олу, лелайо автосервисашкахь автомобилан дакъош а, агрегаташ а монтаж а, демонтаж а ечу хенахь кира хьалаойуш а, дӀасалелош а. ХӀиттайо хьажаран ор тӀехь, эстакадехь йа электрийн ойбучун гергахь. Иза бу гидравликан бӀогӀам, шен гуран чохь гидроцилиндр а, куьйга поршенан насос а йолуш, цуо латтайо автономилла, лакхара эффекталла, кхерамазалла ремонт ечу хенахь. Автомобилан агрегат йа дакъош схьадахархьама, бӀогӀамаш хила тарло тайп-тайпанчу хуьйцу дакъошца комплектехь.